rlitschk/wikidir huggingface dataset:
De Gschicht an da owan Donau bschreibt De easchtn Hominidn an da owan Dona, gehd daun iwa de Donauschiffoaht bis za de Rema weida. Se bschreibd daun wias iwa de Vökawaundarung mid da Donauschiffoaht vo de Rema bis za de Baiern weidagaunga is. Es wead a da easchte iwalifate Haundls- und Zoivatrog, de Raffelschtetta Zoioadnung bschribm. Owa a dea, wos se a nochand nu af da owan Donau und iare Zufliss gschichtli so ogschpüd hod. De easchtn Hominidn an da owan Donau Hallstatt und de Gschicht mid sein Soiz Donauschiffoaht bis za de Rema Donauschiffoaht vo de Rema bis za de Baiern De Raffelschtetta Zoioadnung Vo da Plaga Orientalis bis Ostarichi 175 Jahre 1. Donau-Dampfschiffahrts-Gesellschaft - Vom Biedermeier ins dritte Jahrtausend 1829-2004, Schriftenreihe des Arbeitskreises Schiffahrts-Museum Regensburg e.V Josef Kurt Darmstädter, Die Donau und ihre Weisse Flotte, 1988 Josef Kurt Darmstädter, Da lächelt und weint das Donauweibchen, 2000 Josef Kurt Darmstädter, Erste Donau-Dampfschiffahrt-Gesellschaft Handbuch für Donaureisen 1960 http://de.wikipedia.org/wiki/Erste_Donau-Dampfschiffahrts-Gesellschaft
De easchtn Hominidn an da owan Donau, dt. die ersten Hominiden an der oberen Donau woan, scho de Homo Erectus Menschn. Des loßt a Schtoareibschoin und a Schtessl vamuatn, den ma af ana Schoddabaunk am Untalauf vom Nebnfluss Enns gfundn hod. Da Zweitlegste Fluß vo Eiropa hod scho efta sei Flussbett gwexlt. Jo ned nua Des. Vua umma 20 Müllionan Joah is de Ur-Donau nu nochn Atlantik zua ogflossn. Ois Afrika de Oipn und de heidign Middlgbiag oiweu hecha aughom hod und a da Jura gwoxn is, woa da Donau da Weg in Westn hi vaschpiad und se hod in Ostn zua ofliaßn miassn. De frian Donauquöfliss haum nu vü weida westli augfaungt ois Heid. Es san a nu de Aare und de Fliss von da owan Rhone, owa a da Owarhein da Donau zuagflossn. Owa dafia woa ia Flußschtreckn scho kuaz noch Wean z`End. Den bis duathi hod se nu des Parathetis-Mea ausdehnt. Des in insara Gegand, vua umma 11,5 Müllionan Joah zan brackischn Pannon-See gschrumpft is. Eascht ois se Middleiropa weida ghom hod und da eupäische Wuamfuatsotz mid Asien vaschmoizn is, is midm Donauntalauf weidagaunga, bis schpoda, hi zan schwoazn Mea. De woxandn Oipn haum de oware Donau
In da Donauschiffoaht bis za de Rema, dt. die Donauschifffahrt bis zu den Römern wead des bschrim wos se af und an da Donau ogschpüd hod. Des hod scho in da Schtoazeid augfaungd. In da Hallstattzeid is daun mid de Köitn weidagaunga. De Rema haum de Donau und iare Nebmfliss haundlsmaßi gnizt. Se haums owa a midm Donaulimes mülitarisch sichan miaßn. Ma nimmd Heid schtoak au, das scho de Menschn in da Schtoazeid, vua 30.000 Joah, de Fliss und Seen mid Flöß befoahn haum. In Englaund (Scarborough) hod ma Restl vo oan Paddl gfundn, mid an Oita vo umma 10.000 Joah. Oabaamrest hod ma an meraloa Fundoat in Eiropa gmocht. In Stralsund hod ma mera Oabam gfundn, midm Oita vo 7000 bis 6000 Joah. An Oabaam aus Oachnhoiz mid an Oita vo 8000 Joah und ana Leng vo 6,5 Meta hod ma im Schweiza Kanton Freibuag ausgrobm. Da Oabaam ausm hollendischn Pesse is a umma 10.000 Joah oid. Oabaamrest san a aus da Mondsee-Kuitua ausgrobm wuan. se schtaumman aus da Zeid vo 5700 bis 4900 vua Heid. Das ned mera Oabaam vo de oidn Kuituan gibd, ligd drau das jo des Hoiz noameuawoas varott. Ode de hinichn Oabaam, de neamma
Staffabruck im Berchtsgoana Land is, sowoi, a Ortsteil vo Piding ois a vo Reichahoi. De Staffabruck war bis 1949 gmoaunabhängig und hod bis dohi zum Forstdistrikt Saalachau gheahrt. De Pidinger und de Reichahoia Seitn trennt de Saalach und da Fuadaheiberg is da Hausberg. No schattn de Staffabruck umandsdum Auwejda soiwoi vo Piding ois a vo Reichahoi ob. Staffabruck is de Hoamat vom boarischn Liadamacha, Sänger, Kabarettistn, Poet und Multitalent Georg Ringsgwandl. Er is am 15.11.1948 do, in da Auenstroß, auf d'Wejd kema, do aufgwachsn und bis zu sein Arztstudium do wohna bliem. 1993 hod er sogar, mit oam vo seine erfolgreichsten Albn mit den Noom "Staffabruck", seina Hoamat a musikalischs Denkmoi gsetzt. Von da Staffabruck keman sonst a no a boar vereckte Kuntn, so beim Ringa: Do is da Schöndorfer Manfred vo 1970-76, in Griachisch-Remisch, nochanand siem Moi deitscha Moasta worn. A in griachisch-remisch, 1983 und 1986, is da Seibold Siege zwoa Moi deitscha Moasta worn. Emfois mehrfach, aber in olle zwoa Ringastil dahoam, hod da Wolf Richard, noch da Reih 1976-80 in Griachisch-Remisch, aber genau a so, 1977-79 und 1982 in Freistil, ois mitanand nei Moi, an deitschn Moasta ghoit. Klaus Wallner is beim Eistockweischiaßn 1991 deitscha Moasta worn
De Obkiazung VAE stähd fia: Vaoanigte Arabische Emirate, Stoot af da Arabischn Hoibinsl VAE-Vafoahn, Validazion vom Acquis de l'Expérience, Oeakennung vo beruaflichn Kompetenzn, do voa oim bezong af Luxnbuag Verkehrsrechtliche Abhandlungen und Entscheidungen, a juristische Fochzeidschrift ausm Bereich vom Vakeahsrecht Keankroftweak Visaginas in Litaun, (litauisch: Visagino atominė elektrinė, kuaz: VAE) VOEST-Alpine Eisenbahntechnik, a Weichnheasteja und Dochdauntanehmen vo da voestalpine, heit VAE Eisenbahnsysteme (VAEE) Verein Arbeits- und Erziehungshilfe e. V. Voralpen-Express (boar.: Voaoipn-Express
De Raffelstetta Zoioadnung, dt. die Raffelstettner Zollordnung umma 904 n.Chr. is de, ins heid bekaunnte, ödaste Vaoadnung (Gsetz), af da owan Donau. Se hod den Haundl und de Mautn (Zöll) af da Donau, zwischn de Schtäd Passau und Mautan, schriftli festglegt. Se is af Auoadnung vom Kini, Ludwig em Kind, vo de wichtigstn Mauna vo Ostbaian mid untaschriebm wuan. Des woan da Graf Aribo, Theotmar, da Eazbischof vo Soizbuag und a da Burkhard, da Bischof vo Passau. Des 10 Joahundat woa fian Siidostn vom Ostfrenkischn Reich a unsichare und umkämpfte Zeid. Mera bekaunnte Famülien san ausgschtuam, weu de kaisalign Deanstmannen in de Kämpf im Maunastaumm ealoschn san. Es hod sicha a scho lenga vua de Ungarneifoi Obkomma gem, de den Donauhaundl, de Mautoat und Schtapöoat und a de Zoiobgobn greglt hom. Vo de neichn Buag- und Schtodhean san owa wiaküali Mautn eighom wuan, ums eigne Taschal zfün. Zweng Dem hom de geistlign Fiaschtn a greßare Eibuß vo eanan Soizhaundl aus da Saline Reichnhall gfiacht. Da soizbuaga Eazbischof hod se iwa Eischrenkungan vo sein Soizmonopoi beklogt. Des hod Donauowi, bis in de ungarische Gegand groacht. Und da Bischof vo Passau hod fia sei Soizmonopoi in de Behmischn und Mährischn Lända Eibußn
Vorlage:Infobox Staat/Wartung/Navigation Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE Des Khedivat Ägypten (osmanisch: Hidiviyet-i Mısır), {tiakisch: Mısır Hediviyeti), (arabisch: خديوية مصر), (englisch: Khedivate of Egypt} wor oana vo de autonomn Vasalln Stoodn innahoi vom Osmanischen Reich. Es wor doher im Prinzip a tiakischs Vizekinereich mit dem Khedivn an da Stoodspitzn. Da Stood wor zwoa autonom, owa gegniwa vo da osmanischen Zentralregierung in Konstantinopel tributpflichtig. Ob 1898 wor Englisch de alloanige Amtssproch im Land. Otto Freiherr von Dungern: Das Staatsrecht Egyptens. [sic!] Leykam, Graz 1911. Rainer Büren: Die Arabische Sozialistische Union. Einheitspartei und Verfassungssystem der Vereinigten Arabischen Republik unter Berücksichtigung der Verfassungsgeschichte von 1840-1968. Leske, Opladen 1970. Clive Holes: Modern Arabic. Structures, Functions, and Varieties. Georgetown University Press, Washington D.C. 2004, ISBN 978-1-58901-022-2, S. 44 (Eingeschränkte Vorschau in da Google Buachsuach).
Cajetan Anton von Notthaft (* 23. Juni 1670 auf da Buag Marquartstein; † 4. Juli 1752 in Berchtsgoan) woa vo 1732 bis 1751 Fiastprobscht der Fiastprobscht Berchtsgoan. Ea hot se im Spanischn Eabfoigekriag beim Kompf gengan de österreichisch-kaisalichen Druppn auszeichnet und hots aus Reit im Winkl vatriem. Oijs a se aba noch dem Eafoijg inkognito in de Niederlande begemn woijt, is a gfasst unn bis zua Intavention vo seim Bruada in Minga inhoftiat woan. Noch seina Freilassung hot a se wiada vastäakt de Belong vo Berchtsgoan widmet unn hot drauf hinwiaka kenna, dass da Probscht vom Stift hiazat aus de eigana Reihn gwejjlt woan is. So hom de Widdlsbocha bei da Woijl vom Nachfoijga vo Joseph Clemens von Bayern des Nachseign ghet, unn es san ob 1724 Julius Heinrich von Rehlingen unn ob 1732 Cajetan Anton von Notthaft seijba dea Fiastbrobschtei Berchtsgoan voagstandn. Notthafts Regierungszeit oijs Fiastprobscht unn de domit vabundane Vatreibung unn Re-Missionierung vo de Protestanten in Berchtsgoan hot mit Beginn vo da Gegenreformation eigsetzt. http://www.notthafft.de/personen/cajetan-anton-notthafft.htm
Neil Percival Young (* 12. November 1945 in Toronto, Ontario) is a kanadischa Rockmusika, dea mid da Band Crazy Horse, owa a ois Solokinstla und mid fui andare Bands wia mid David Crosby, Stephen Stills und Graham Nash als Crosby, Stills, Nash and Young (CSNY) zam schpuid. Ea guid ois Godfather of Grunge. Za seine pobuläastn Liadan kean The Needle and the Damage Done, Heart of Gold, Cinnamon Girl, Sugar Mountain, Like a Hurricane, Rockin’ in the Free World und Hey Hey, My My. An Neil Young sei Musikalaafboh hod 1966 mid da Band Buffalo Springfield ogfangd und dauad bis heid o. Neil Young is am 12. Novemba 1945 in Toronto ois Bua vo Scott Young und seina Frau Rassy Ragland Young afd Wäid kumma gwen. Sei Voda woa a Schbortschoanalisd und hod a Biacha gschriem. Da Neil hod ois gloana Bua merare schware Krankheitn kobt, Diabetes, Epilepsie und mid sex Joa a Polioinfektion, de wo sei linke Köabahäiftn gschädigd hod. Saidäm hinkta a bissl. S Liadl Helpless ainnad an de Zeid. Ofang da 1960a Joa hoda in vaschine Musegruppm z Winnipeg gschpuid. Do hoda a bo Liadl afgnumma, 1963 de Single Sultan/Aurora mid da Band The Squires und 1966
Da Matthew Thomas Lam (geborn am 10. September 1989 in Edmonton, Alberta, Kanada) is a kanadischer Fuaßballer, der fiar den Kitchee SC in da Hong Kong First Division League spejt. Sei Vadda is aus Hongkong und sei Muadda vo Holland. Sei Bruada Sam is aa a Profi-Fuaßballer und spejt in da easchtn kanadischen Liga. Lam besitzt de kanadische und holländische Staatsbirgerschaft. In da Jugend hod da Lam in Holland bei Ajax Amsterdam gspejt und is dann 2008 nach England zu Sheffield United gwechslt. Sei Profi-Debut hod a am 3. Oktober 2009 dann in Kroatien gem beim NK Croatia Sesvete, wo er beim Heimspej gega HNK Rijeka in da 69. Minutn eigwechslt wordn is. 2011 is a hoam noch Kanada und hod se dordad dem FC Edmonton ogschlossn, den owa glei wieder noch Japan zu JEF United Ichihara ausgliehn ham. 2013 is a dann in de Hoamat vo seim Vadda ganga und spejt iatzad fiarn Kitchee SC in da 1. Liga.
Da FC Augschburg (FCA) is mit rund 25.000 Mitgliedan da greßte Fuaßboivarein vo Bayrisch-Schwom. Am 8. August 1907 is da Vaaein ois Fußball-Klub Alemannia Augsburg grindt woan und spuit seit da Saison 2011/12 in da Easchtn Fuaßboi-Bundesliga. Da FCA woar seid 2009/2010 in da neien SGL Arena dahoam. Davor hams im Rosenaustadion gspuit. De WWK Versicherungsgruppe is seid da Saison 2015/16 da neie Nomansgeba vom Augschburga Stadion. Da Vatrog vo da WWK Arena hod zunächst a Laufzeid vo zehn Joar. Im Januar 2019 wurde da Vatrog bis 2030 valängrt. Homepage mit Mitgliederzahl. FC Augsburg, abgerufen am 18. Januar 2024. Historie: Vor 110 Jahren als FC Alemannia gegründet. FC Augsburg, abgerufen am 6. Februar 2024. fcaugsburg.de: Die SGL-Arena heißt in Zukunft WWK-Arena (Memento des Originals [1] vom 18. Aprü 2016 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/fcaugsburg.de Artikel vom 1. Juli 2015 WWK verlängert vorzeitig um 10 Jahre, fcaugsburg.de, 16. Januar 2019, abgerufen am 28. September 2021. Hoamseitn vom Varein Hoamseitn vom FC Augsburg Damen FCA auf bundesliga.de
Da Aztekn-Dreibund, dt.: Aztekischer Dreibund, (Nahua: Excan Tlahtoloyan, gegr. 1430) woa fia de Mexica und de Acolhua de beste Heaschoftsfuam, nochdems des Joch vo da Tepaneknheaschoft ogschittlt haum. Jeda hod in seim Reich alloani gheascht, owa wos des gaunze Reich btroffa hod, do haum Se se ogschprocha und a gegseitig ghoiffa. De Fuam vo an Dreibund hods in Zentreumexiko scho mera gem. Vo de Toltekn woa ana iwaliefad. De Acolhua haum am Aufaung vo eana Sesshoftweadung a an Gründt, ois nu Chichimekn-Schtämm woan. Rund umman Texcocosee hods vo de Schtodschtootn scho mera gem, wia den vo da Schtod Xaltocan. De Taraskn (Purepecha) haum eana Reich mid an Dreibund gründt. Mid ana Dreiaallianz hod ma de Kräft, vo de oanzalnen Schtäd bündln kena und ma hod se gegnsoatig in Ruckn freighoidn. So hod ma a Schtäd und Schtodschtootn mid vaschidane Vöka oda a Schprochn, af oa Zü hi bündln kena. Ois nochm Brechn vom leztn Widaschtaund umma 1433, des ehemolige Tepaneknreich nei goadnd wean hod miaßn, woa des a gewoitige Afgob. De Tepanekn haum im Westn und Nuadwest vom Texcocosee glebd. De Otomis im Nuadn und Nuadostn. De Acolhua im Noadostn und im Ostn. Im Siidostn de Collhuas unta de Chalca.
De Deitschn nennt ma ethnisch gseng de Menschn, de wo vo da Sproch, Erziehung oda Kuitur her vo deitscha Abstammung han, rechtlich gseng de Menschn, de de deitsche Staatsbirgaschaft ham, oiso Staatsbirga vo Deitschland han. Wissnschoftlich wead heidztog in drei Nazjonalitätnformen untaschiedn: de Kulturnazjon de Stootsnazjon und de Sprochnazjon s is oba sehr umstrittn bei de jeweiling Eihwohna vo de Lända, weil ma zum Beispüi bei da Deitschn Sprochnazjon olle ois "Deitsche" betitlt, de de deitsche Sproch redn. Oiso san foigedessn de Bundesdeitschn Deitschbelgia Deitschöstareicha Deitschschweiza Liachtnstoaner Luxmburga Sidtirouler und ondane deitsche Voiksgrubbm laut dem Begriff gseng "Deitsche". So ähnlich vooit sa se bei da Kulturnazjon, oba ned bei da Stootsnazjon.
Johnny Ringo (eigandle John Peters Ringo; * 3. Mai 1850 in Greens Fork, Wayne County, Indiana; † 13. Juli 1882 im Turkey Creek Canyon, Arizona), guit ois oana da groußn Rewoiwahejn voum Wuidn Westn, dawei woas ma goaned so vui iwa eam. John Peters Ringo woa da easchde Bua voum Martin Ringo und da Mary Peters. Ea hod no an Bruada Martin Albert und drei Schwesdan Fanny Fern, Mary Enna und Mattie Bell kobt. De Aaana vo de Ringos san holländische Eiwandara vo Zeeland (Niederlande) gwen und san 1657 no Amerika kumma. Umara 1854 hom de Ringos ia Hoamad valossn und san no Gallatin, z Missouri zong. Duad hod da Johnny s William and Jewell College z Liberty bsuachd. Am 18. Mai 1864 hod se de Ringo-Famui mid zwoa Blanwong an Treck no Kalifoanien ogschlossn. Da Treck is siebazg Blanwong grouß gwen. De Ringos woitn easchd amoi za ira Dande Augusta, de scho z San José gwond hod. Am 30. Julei 1864 hod an Johnny sei Voda mid seina Schroudflindn umanand gschpuid und se vaseeandle in da Gegnd vo Wyoming daschossn. Fian Johnny is des a draumadische Eafahrung gwen. Se hom an Voda an Oat und Stej eigrom miassn und
A Programmiasproch is a Sproch, mid dea wos mar an Computer odar ana Maschin systematisch Auweisungen gem kau. De ötasdn Programmiasprochn san öta ois wia de Computer sööba. De easchte Maschin, de wos mid ana Programmiasproch gschteiad wuan is, woa da Webschtui vom Joseph-Marie Jacquard aum Aufaung vaum 19. Joahundat. Grob untatäut gibts zwa Oatn: maschinenorientiade Sprochn (wia zum Beispü: Assembler) und problemorientiade Sprochn (gibt's vü, sogn ma hoit Java). Wos haaßt des: Problemorientiad schreibt ma sowos wia: „Moch des oda des dreimoi und dann tuast weida“, maschinenorientiad muass ma gaunz genau aungeben, wia ma bis drei zöin tuat. Dafia kaun ma des owa so gschickt mochn, dass des dafia daun schnölla gäht. Problemorientiad haaßt a, doss ma si ned drum kimman muass (oda zumindest weniga), wos fiaran Achitektua oda CPU der Computer hod, auf dem des featige Programm renna soll, oisa, ob des zum Beispü a Windows is odaran Apple. Beispuio fia Programmiasprochn: Java C# (Microsoft) C++ Basic Javascript Commons: Programmiersprachen – Sammlung vo Buidl, Videos und Audiodateien Ettinger, James (2004) Jacquard's Web, Oxford University Press
Anton Adner (* 1705 bei Berchtsgoan; † 1822 in Berchtsgoan) woar a Tandla unn hot mit seine 117 Joa oans vo de heijksten Lemnsoijta in Bayern dolangt. Ea hot bis ins houe Oijta Hoijzwoan (Berchtsgoana Woa) heagsteijt unn vatriemn. De Produkt hot ea z' Fuaß mit a Kraxn aa weit iaba des Berchtsgoana Land aussatransboatiat. Im Oijta vo 112 Joa hot a an Keenig Maximilian I. droffn, dea seitdem sei äaztliche Vasoagung sichagsteijt hot. Sei Grob aufm oidn Friadhof vo Berchtsgoan ziat bis heit a vom Keenig Ludwig I. gstifts Grobmoij. Ganz gwies is da Gebuatsoat von eam net, s'kunnt Schönau bei Berchtsgoan sei – sieg in: Berchtesgaden im Wandel der Zeit, 1973, herausgegeben von Hellmut Schöner auf der Grundlage zu dem 1929 erschienenen Werk von A. Helm, s. S. 2 f. Commons: Anton Adner – Sammlung vo Buidl, Videos und Audiodateien
De Thermanlinie is a tektonische Bruchzonan im sidwestlichn Niedaöstarreich und westlichn Wean, de wos vo NNO-SSW rennd und de Grenz zwischnam sidlichn Weana Beckn im Ostn und in Weanawoid im Westn markiat. Iahn Naum hods vo de vün Thermalquön, wos mar aum Oipmostraund findt. Weu da Begriff „Thermanlinie“ im geologischn Sprochgebrauch a bissl a weida gfosste Bedeitung hod, redt mar aa vo da „Weana Thermanlinie“, waummas genaua mant. De Thermanlinie ghärt zan niedarösterreichischen Industrieviadl bzw. Westn vo Wean. Se ziagt si vom Leopoidsbeag im Noadn bis auns Sidend vom Staföd. De Töla vom Weanfluss, vo da Schwechat, vo da Triesting und vo da Piesting , owar aa mehrare Bachl rinnan doda in d Ewane vom Weana Beckn eine. Weu s entlaung vo dera Linie vüle, oft schwefelhoitige Thermalquön gibt, findt ma do aa bekaunnte Kurorte, wia z. B. Bodn, Bod Väslau oda Bod Fischau. Aa de Weana Therman in Oberlaa kriagt iah Wossa aus so ana Quön. Geologisch gseng is de Thermanlinie a Stärungszonan, wos in Sidn vom Weana Beckn noch Westn gegen d Oipm ogrenzt. Aundast ois wia ma zwengam Wuat „Linie“ glaubm mechat, is des Gaunze net nuar a anzlne Struktur, sundan gaunz Bingl vo Stärungan, wos parallö
S Glousta Niadaoida (amtli: Kloster Niederaltaich) is no da Iwaliefarung no, im Joa 741 voum Heazog Odilo vo Bayern grind woan. Des Benedikdinaglousta ligt in da Gmoa Niadaoida an da Doana und is am heilign St. Mauritius gweid. De Abdei kead da Boarischn Benedikdinakongregation o. No 741 hod da Heiligen Pirmin ogfangd mid oi Mönch vo da Abdei Reichanau (Bonsää) s Glousta zan bsiedln. S Glousta hod an groußn Tei vo Niedabayern bis in d heidige Tschechei nei kuidiwiad und 120 Siadlunga im Borischn Woid grind. Untam Karl dem Groußn und Ludwig dem Deitschn hod se da Abdeibsiedz bis ind Wachau im boarischn Ostland vogräßad. Untam Ludwig is da Abd Gozbald (825–855) Eazkanzla gwen. Eam gfoigd is vamuadle da Otgar, da spadare Bischof vo Eichstätt. Anno 848 hod s Glousta s Rechd za freia Abdswoi, 857 no de Reichsunmiddlboakeid griagd. De Reichsunmiddlboakeid homs 1152 wega da Lehnsvogab voum Kaisa Friedrich Barbarossa ans Bamberger Bistum wida voloan. Bis za Säkularisation is Niadaoida a gschlossane Hofmark gwen. Iwa 50 Mönch san ois Äbd af andare Glousta oda afan Bischofstui bruafa woan. S Joahundat da Ungarnschdiam hod Niadagang und Umwandlung brochd.Vo 950 bis 990 is s Glousta Kollegiatstift gwen. Da Abd Gotthard (996–1022)
Da Fliangschwammal (Amanita muscaria), dt.: Fliegenpilz, is oana vo de giftign Schwammal aus da Gattung Amanita. Ea is a Narrnschwammal und hauptsächle psychoaktiv gifte, oiso ned ganz so schlimm wia sei Vawandta, da greane Knolle (Knojnblatllbuiz - Amanita phalloides) awa drotzdem ned harmlos. Es gibt davo mehra onakannte Varietädn. Da Fliangschwammal im eingtlichn Sinn ist d' Varietät Amanita muscaria var. muscaria. Da Fliangschwammal is 6 bis 20 cm houch, sei Huad gleichmaßig rund mit am Duachmessa zwischn 6 und 15 cm. De Haud aufm Huad is glatt und leichtad roud und mid reglmäßige weiße Warzn (Velum universale gnennt) punktlt. De Punktal kennan duachn Reng ogwaschn sei. Ganz junge Fliangschwammal san manchmoi ganz blass roud daß fast weiß wiaka. Da Huadrand is grieft. D'Lamejjn san Weiß, da Stui is reinweiß, trogt an ausdaund Ring und am Fuaß a Knoijn mid weiße Warznkränz. S'Fleisch is gschnittn unda da Huadhaud deitlich gejjb, sunst weiß. De Variedätn kennan in de Farm zum Teil deitlich obweicha. Vawechsln ko man roudn Fliangschwammal eigantle fast mid koam wega seine deitlich roudn Farb. Da oanzig eßbare war da Kaiserling ('Amanita caesarrea'), dens in Deitschland ejssast sejtn gibt (Obarheingebiet) awa dafüa hejfig im Middlmeerraum. Da Kaiserling hod awa deitlich
De Huaxtekn, dt. Huaxteken san a Mayavoik, des se scho umma 1500 v.Kr. se vo de Maya in Sidyukatan ogschpoitn hod und den Goif vo Mexico nuadweats zogn is. Und se umma 1300/1200 v. Kr. owahoib vo Veracruz nidalossn und gsiedlt hom. Se san ois recht kriagarisch bschriem wuan. De Aztekn haum gegn eana oiweu nua Teueafoig eringa kena und haum se nia gaunz eaowat. Sogoa de Schpania haums nua mid greßta Miah untaweaffa kena. De Protomaya san ausm Hochlaund vo Guatemala, nuadli in Yukatan owizogn. Umma 1500 v.Kr., oda a nu a Wengl fria, hod se vo Eana a kloana Schtaumm ogschpoitn und is za Goifküstn zogn. De sans daun, in de nextn Joahundat nuadweats affizogn. Vuabei bei de Olmekn, am schpodan Veracruz und hom se zwischn 1300/1100 v.Kr. in da schpodan Huasteca, am Goif vo Mexiko nidaglossn. Des Laund duach des zogn san, is woahscheinli nua dinn vo Otomi bsidlt gwest. De woan vamutli de Vuahfoahn vo de schpodan Tlapanekn, Mixtekn und Zapotekn. De Huaxtekn redn nu heid a Mayaschproch de noaha midm Tzeltalzwoag vawaundt is, ois mid de yukatekischn Mayaschprochn. Des Laund in des se zogn san woa recht wossareich und fruchtboa. Beste Vuaraussetzungan fia a gsichate
pd1 Dar Anninger, a Beag aun da Thermenlinie in Niederösterreich, seztzt si zaum aus ana Koichhochflächn mid vier Gipfen, wobei ma in hechstn, wo aa de gmauate Wilhelmswartn is, in Hochanninger haßt. Dar Anninger is a Ausflugsbeag vom Weanawoid, im Noherholungsgebiet vo de Weana. Des Gebiet umman Anninga haßt ma Naturpark Föhrenberge. Es liegt in de Gmoana Mödling, Gumpoidskiachn, Pfoffstädn, Goodn und Hintabrüh. Vom Anninger siecht ma owe noch Wean und ins Weana Beckn. Aundare Gipfe vom Beag san da Eschenkogl (653 m) midm Anningerhaus und da Jubiläumswartn (a Stoihkonstruktion), da Vierjochkogl (651 m) midm Sender Anninger vo da Telekom Austria (Baujahr 1956) und aa no da Buachkogl (639 m). Aufn sidöstlichn Haung Richtung Gumpoldskiachn findt ma de Dreidärrischenhöhln. A noadwestlichn Ausleifa is dar archäologisch interessante Jennyberg. In Richtung Noadn hii vo de via Gipfen aus steht da Klane Anninger (494 m) midm Husarentempel. Im Sidn vo de via Gipfen gheat aa no da Pfoffstäddna Kogl (541 m) no zuar Berggruppm. De Dosign haßn eahm aa no Tschoppal-Anninger. Aufn Gipfe steht de 1930 baude und vom Österreichischn Oipmnvarein bewirtschoftete Rudolf-Proksch-Hittn. Duatn steht aa no de 1914 baude Klesheimwart, de wos nochm Dichta Anton von Klesheim benaunnt wuan is. Aufn sidlichn